Шлях у вялікі футбол для яго ляжаў праз удзел у раённых спаборніцтвах па міні-футболе. Менавіта там бегавыя якасці выратавальніка Сенненскага РАНС Хасанава запрыкмецілі трэнеры сенненскага футбольнага клуба. На прапанову перайсці ў клуб хлопец пагадзіўся. Спачатку Рустама ўключылі ў дублюючы склад. На поле выпускалі на некалькі хвілін, каб змог адчуць смак сур’ёзнай гульні. Вырашальным для Рустама стаў матч з ФК “Міёры”, што праходзіў у межах мінулагодняга чэмпіянату вобласці. Тады пачынаючы футбаліст за гульню забіў у вароты саперніка два прыгожых галы. З таго часу Рустам трывала замацаваўся ў асноўным складзе сенненскай каманды.